b"\n_START_ARTICLE_\nPostv\xc3\xa6sen\n_START_PARAGRAPH_\nEt postv\xc3\xa6sen er en offentlig organisation, som driver befordring af breve, tidsskrifter og pakker o.lign. overordnet kaldet post._NEWLINE_Siden 1800-tallet er nationale postv\xc3\xa6sener traditionelt blevet etableret som statlige monopoler med forh\xc3\xa5ndsbetalt afgift i form af frim\xc3\xa6rker. De statlige monopoler omfatter s\xc3\xa6dvanligvis ikke bud- og kurertjenester. Fra 1990'erne er der i flere lande omfattende prosesser i gang for at afskaffe monopol p\xc3\xa5 postbefordring og privatisere postv\xc3\xa6senet. Private postbefordere er som regel bundet af statlige forskrifter.\n_START_SECTION_\nPostv\xc3\xa6senet i Norden\n_START_PARAGRAPH_\nDe nordiske postmonopoler bliver liberaliseret._NEWLINE_Den 24. juni 2009 fusionerede Posten AB i Sverige med Post Danmark A/S og det nye f\xc3\xa6llesejede selskab Posten Norden AB blev grundlagt. Det nye selskab forventer en oms\xc3\xa6tning p\xc3\xa5 omkring 35 milliarder danske kroner og har ca. 50.000 ansatte._NEWLINE_Posten Norge havde i 2007 driftsindt\xc3\xa6gter p\xc3\xa5 27.4 millioner kroner._NEWLINE_Posten i Finland bliver markedsf\xc3\xb8rt under to m\xc3\xa6rkevarer: Posten for privatpersoner og Itella for forretningskunder. Itella havde i 2007 en oms\xc3\xa6tning p\xc3\xa5 omkring 14 milliarder kroner._NEWLINE_I 2008 etablerede Itella og Posten Norge et f\xc3\xa6lles selskab indenfor elektronisk handel i Norge."